Articles - Pàgina 108 - Lleida\nDivendres, 3.12.2010 18:41h\nConferència de Joan Manuel Tresserras\nDivendres 26 de novembre, Joan Manuel Tresserras va pronunciar una conferència a l'Ateneu Popular de Ponent. Us n'oferim l'àudio. Conferència Descarregar l'àudio Torn de preguntes Descarregar l'àudio\nDivendres, 26.11.2010 18:44h\nNo a la semiprivatizació de les Basses d'Alpicat\nEl Grup Municipal d’Esquerra ha votat avui en contra de la modificació del pla general que permetrà convertir Les Basses d’Alpicat en un parc urbà “semiprivat”, amb un hotel ce cent places i un centre comercial de 12.000 metres quadrats. La portaveu d’Esquerra, Montse Bergés, ha recordat que el seu grup va presentar l’any 2009 un model per a la reforma del parc “que encara avui esperem que se’ns respongui per part del govern si s’accepta o no”. A més a més, ha assenyalat que el vot negatiu d’Esquerra “no va contra la reforma, sinó contra els usos que el govern del PSC vol afegir-hi”. Bergés creu que “és un error deixar en mans privades el disseny d’alguns espais de la ciutat, com també ja s’ha fet amb Ricard Viñes”. En aquest sentit, Esquerra proposa un nou parc on es potenciï els usos naturals i no els artificials, per evitar que Les Basses puguin acabar convertint-se en una espècie de “Marina d’Or” a la lleidatana. Bergés ha recordat que el model d’Esquerra no aposta ni per un hotel de cent places ni tampoc per un centre comercial de 12.000 metres quadrats. “A Lleida hi ha altres indrets on aquests equipaments hi poden tenir cabuda, però creiem que Les Basses han de mantenir l’essència de parc públic, natural i obert a tothom”, ha afegit. A més a més, Esquerra creu que el parc es pot mantenir amb les concessions puntuals del càmping, de l’alberg i de les zones de restauració, així com uns usos comercials adequats i no excessivament dimensionats. En aquest sentit, el Grup d’ERC proposa un alberg juvenil, una zona de càmping amb bungalous, un espai d’aventura per a les famílies, una zona esportiva, piscines i uns escenaris per a poder seguir celebrant festivals de música com el Senglar Rock. A més a més, també aposta per una zona amb locals de restauració (terrasses, restaurant, cafeteria...) i un museu de l’Horta perquè el parc sigui un “pool” d’atracció pels escolars d’arreu de Catalunya.\nEl president d’Esquerra i cap de llista a les eleccions al Parlament de Catalunya, Joan Puigcercós, ha demanat avui ‘fer un gran esforç per fer fora el PP sortint tots al carrer el 28-N’ i ha dit que, en aquests moments, ‘la principal necessitat de Catalunya és que els impostos que paguem es quedin a casa nostra’, com Esquerra ve reclamant des del 1992. Per Puigcercós, ‘per aconseguir-ho cal negociar, per això vaig oferir la proposta a Mas de fer un full de ruta comú’. El president d’Esquerra no dubta que cal donar sortida a la voluntat dels centenars de milers de persones que van sortir al carrer el 10 de juliol i que la manera de fer-ho és amb una proposta de país que consisteix en anar tots junts a aconseguir el concert econòmic i que l’Estat canviï les regles del joc perquè Catalunya no surti perjudicada. ‘Li vam deixar molt clar a Mas que si a Madrid ens tanquen la porta es tracta de dir si Catalunya pot decidir democràticament; si ens quedem a Espanya o en sortim’, ha dit. I ha afegit que ‘per això vaig enviar una carta formal per reiterar la proposta que li vaig fer davant de tots els catalans i catalanes perquè es comprometi a organitzar un referèndum si no hi ha concert’. Puigcercós ha manifestat que ‘el full de ruta d’Esquerra és el de llibertat, concert econòmic i referèndum per la independència’ i ha advertit que ‘el dia 28 es decideix si guanya el full de ruta del partit popular o el de Esquerra’. Per això ha demanat a Mas ‘que no s’amagui i es mulli davant la proposta d’Esquerra, perquè la democràcia no ha de fer por a ningú’. El candidat d’Esquerra a la presidència ha dit que el fet que Catalunya organitzi referèndum vol dir que és subjecte polític i no dubta que ‘és clar que el guanyarem, perquè tenim arguments, tenim la raó, perquè la democràcia ens avala’. Puigcercós ha explicat que aquest país ha de fer pas endavant i Esquerra és sempre qui empeny. ‘Hem empès, quan hem denunciat el dèficit fiscal, els peatges, la situació dels nostres sectors productius o amb la llengua catalana’, ha dit.\nEl Grup Municipal d’Esquerra a la Paeria presentarà en el ple d’aquest mes de novembre una moció de suport a les administracions locals, com és el cas de l’Ajuntament de Lleida, que disposen de reglaments vigents per a l’ús del català, on és llengua preferent. La portaveu d’ERC a la Paeria, Montse Bergés, creu que després de la sentència del Tribunal Superior de Justícia de Catalunya que suspèn alguns dels articles dels regalaments d’ús del català de la Diputació de Lleida i l’Ajuntament de Barcelona “cal deixar clar que la llengua catalana és avui un instrument de cohesió social del país i que, com s’evidencia en la vida quotidiana de la majoria d’administracions i ens públics, no provoca cap tipus de confrontació social”. A més a més, la moció recorda també que en relació a l’ús de la llengua en l’àmbit institucional, l’article 9 de la Llei 1/1998, de 7 de gener, de política lingüística, sobre la llengua de les administracions de Catalunya, estableix que la Generalitat, els ens locals i les altres corporacions públiques de Catalunya “han d’emprar el català en llurs actuacions internes i en la relació entre ells” així com també “l’han d’emprar normalment en les comunicacions i les notificacions adreçades a persones físiques o jurídiques residents en l’àmbit lingüístic català, sens perjudici del dret dels ciutadans i ciutadanes a rebre-les en castellà, si ho demanen”. La Paeria disposa d’un reglament per a l’ús de la llengua aprovat l’any 1997 que estableix “l’ús general del català per a les seves tasques i relacions”. A més a més, assenyala que tots els expedients administratius s’han de tramitar en llengua catalana. Per últim, el Grup Municipal rebutja a través d’aquesta moció l’ús partidista i l’ofensiva contra la llengua catalana que fan entitats com l’Associació Cívica Ciutadana o partits polítics com el PP, recordant que l’ús de la llengua catalana a la Paeria no provoca cap tipus de confrontació social.\nDivendres, 12.11.2010 00:00h\nEsquerra reprèn la campanya contra Renfe per a denunciar el “maltractament evident de la companyia” amb Lleida\nEl candidat per Lleida d’Esquerra Republicana de Catalunya (Carmel Mòdol) i la portaveu i candidata d’ERC a la Paeria, Montse Bergés, han presentat avui la nova campanya que enceta aquest partit per tal de denunciar el greuge de Renfe amb Lleida i que vol continuar l’acció que ja es va fer a començaments d’aquest any després de constatar “un maltractament evident” de la companyia amb les terres de Lleida. Mòdol ha titllat de “pressa de pèl unidireccional” la política comercial de Renfe i ha posat com exemple la línia de trens Avant i AVE, molt utilitzada pels usuaris i usuàries de la ciutat, però que no es veuen recompensats amb cap tipus d’avantatge tarifari o millores en els freqüències. Mòdol ha recordat que els dos Avant de primera hora “van plens, però Renfe, que ho sap, no fa res per a posar-hi solució”. Per la seva part, la portaveu d’Esquerra a la Paeria, Montse Bergés, ha afirmat que la millora dels trens Avant “és una decisió política, per tant no es cap quimera fer-ho”. La portaveu i candidata a l’alcaldia de Lleida ha posat exemples d’aquest “greuge” o “maltractament”: “A Lleida només tenim sis connexions diàries amb trens Avant per anar a Barcelona, mentre que a Ciudad Real en tenen fins a 12 per anar a Madrid”. A més a més, ha recordat que “és absurd que un lleidatà que no pot viatjar amb Avant i es vegi obligat fer-ho amb AVE tingui que pagar el doble per fer la mateixa distància amb el mateix temps”. Bergés assenyala que pagar 88 euros per anar i tornar de Lleida a Barcelona amb AVE “crea un efecte dissuasiu, ja que resulta molt més barat fer-ho amb el vehicle privat”. Per últim, la portaveu republicana ha demanat a l’alcalde Àngel Ros més valentia davant Madrid per tal d’exigir millores en les tarifes dels Avant i les freqüències, tal com diuen els acords de les mocions que s’han aprovat a la Paeria “i que faculten al Paer en Cap a negociar amb Fomento i Renfe aquest tipus d’avantatges”.\nDimarts, 2.11.2010 10:09h\nEl Grup Municipal d’ERC recorda les víctimes del bombardeig del Liceu Escolar fent l’ofrena floral a la fossa del cementiri de Lleida on hi ha enterrats els nens i nenes\nEl Grup Municipal d’Esquerra Republicana de Catalunya (ERC) ha tingut avui un doble record amb les víctimes del bombardeig del 2 de novembre de 1937 sobre la ciutat de Lleida i l’escola del Liceu Escolar, que va provocar la mort de desenes de nens i nenes innocents, a més de centenars de civils. La portaveu del grup municipal, Montse Bergés, i el regidor Francesc Mitjans, han dipositat un any més rams de flors a la fossa del cementiri on hi ha enterrats els nenes i nenes del Liceu Escolar i també al monument de l’Avinguda Blondel, respectivament. Esquerra es felicita que aquest any la Paeria hagi dignificat les fosses de les víctimes de la repressió franquista i del bombardeig del 2 de novembre de 1937, tal com va demanar ERC a través d’una moció en el ple de la Paeria.\nDimarts, 2.11.2010 09:53h\nEl Grup Municipal d’ERC reclamarà a la Paeria que habiliti per via d’urgència l’antic Cine Goya de Magraners com a espai multifuncional per al veïnat per evitar que es deixin de fer activitats al barri\nEl Grup Municipal d’Esquerra Republicana de Catalunya (ERC) proposarà en la propera comissió d’Urbanisme que la Paeria habiliti l’antic Cine Goya com a un espai multifucional perquè el veïnat del barri pugui utilitzar-lo per a les diferents activitats que porten a terme les associacions com teatre, esports, reunions, etc. La portaveu d’ERC a la Paeria, Montse Bergés, afirma que l’antic edifici “ja és propietat municipal, per tant, no entenem per què costa tant cedir-lo als veïns que avui ja han manifestat que tenen dificultats per trobar espais adequats”. Bergés, que juntament amb el regidor Francesc Mitjans, es van reunir recentment amb l’Associació de Veïns de Magraners per parlar sobre les diferents problemàtiques que pateix aquest barri, a més de presenciar un assaig de teatre a l’Hangar de Magraners, creuen que la recuperació d’aquest antic cinema “farà justícia a l’esforç que estant fent els veïns i les veïnes d’aquest barri que compta amb una molt ric teixit associatiu”. A més a més, Esquerra inclourà, tal com ja va ser l’any passat, l’adequació d’aquest equipament en la propera llista d’inversions per als pressupostos de 2011.\nDijous, 28.10.2010 13:01h\nEl Grup Municipal d’ERC reclama la reforma urgent de Roger de Llúria, l’habilitació del pas soterrat i el trasllat de l’estació d’autobusos “perquè la Renfe deixi de donar l’esquena a Pardinyes”\nEl Grup Municipal d’Esquerra Republicana de Catalunya (ERC) ha prosseguit aquesta tarda amb l’acció “Una proposta per a la teva ciutat” instal•lant la urna al barri de Pardinyes, concretament a la plaça Maria Rúbies. La portaveu i candidata a la Paeria, Montse Bergés, ha recollit en menys de dues hores 93 propostes de veïns i veïnes del barri que han volgut sumar-se a aquesta iniciativa que té com a objectiu “parlar menys i escoltar més a la gent”. Tal com es farà amb la setantena de propostes dels veïns i veïnes del barri de La Bordeta recollides la setmana passada, ERC analitzarà els suggeriments i idees i les incorporarà en el seu programa electoral per a les municipals de 2011. En el cas que alguna d’aquestes propostes sigui urgent, el Grup Municipal d’ERC es compromet a portar-la a la corresponent comissió o fins i tot al ple. Per la seva part, Montse Bergés ha aprofitat aquesta visita al barri per recordar que l’estació de Renfe segueix donant l’esquena a Pardinyes, cosa que dificulta l’accessibilitat no només a l’estació, sinó també als nous equipaments, com la Llotja o el nou gimnàs Trèvol. En aquest sentit, Bergés ha anunciat que reclamarà a la Paeria i Adif que accelerin la reforma integral de Roger de Llúria, que comportarà una nova zona verda, així com l’habilitació d’un nou pas soterrat des d’aquesta avinguda fins l’estació, per tal de millorar la connectivitat amb el centre de la ciutat. “Adif ha de complir amb els seus acords, per tant que posi fil a l’agulla i completi la millora de l’entorn de l’estació”, ha insistit Bergés. Per una altra part, Esquerra creu que la millora de Pardinyes i el seu entorn també ha de venir determinada pel trasllat definitiu de l’estació d’autobusos, ja que facilitarà la intermodalitat.


Primera guia internacional per a l’abordatge terapèutic dels pacients amb VHC i manifestacions extrahepàtiques amb les noves teràpies AAD | ASSCAT\n02/02/2017 | Notícies de premsa\nEntre els experts no existeix un consens internacional referent al tractament clínic i terapèutic dels pacients infectats pel VHC amb manifestacions extrahepàtiques, ja que és necessari un enfoc multidisciplinari i complex.\nPer proporcionar aquest enfoc de forma homogènia, el Grup Internacional d’Estudi de les Manifestacions Extrahepàtiques relacionades amb el VHC (ISG-EHCV) ha elaborat les primeres guies amb les recomanacions clíniques i terapèutiques basades en l’evidència pel tractament d’aquests pacients, enfocades especialment en la utilització dels nous fàrmacs contra el virus que han aparegut en els últims 2 o 3 anys. La guia l’ha coordinat el Dr. Manuel Ramos Casals, del Servei de Malalties Autoimmunes de l’Hospital Clínic-IDIBAPS, i han participat altres metges de l’hospital com la Dra. Pilar Brito Zerón, del mateix Servei; el Dr. Xavier Forns, del Servei d’Hepatologia, i el Dr. Armando López Guillermo, del Servei d’Hematologia. La seva publicació ha estat acceptada per la revista científica Journal of Hepatology, la revista de la European Association For The Study Of The Liver (EASL).\nEl virus de l’hepatitis C és causa de la cirrosi hepàtica i del carcinoma hepatocel·lular i és un dels virus hepàtics més comunament associats amb el desenvolupament de manifestacions extrahepàtiques (EHM). Aquestes manifestacions es classifiquen d’acord al seu origen subjacent (autoimmune, metabòlic o neoplàsic).\nEls pacients infectats pel VHC amb EHM requereixen un enfoc multidisciplinari i l’abordatge terapèutic és complex. Els primers tractaments es basaven en teràpies immunosupressores; més tard, les primeres combinacions de teràpies antivirals (interferó alfa i ribavirina) van representar una clara millora de la taxa de supervivència, però sovint es requereixen diversos mesos de teràpies i es donaven altes taxes d’intolerància. Actualment, han emergit amb força les teràpies amb AAD per a la infecció del VHC, amb uns tractaments de curta durada, efectes secundaris mínims i una eficàcia propera al 100%. Aquests nous fàrmacs estan proporcionant l’oportunitat de curar eficaçment la infecció crònica per VHC i, per tant, d’ajudar a evitar les principals complicacions hepàtiques i extrahepàtiques d’aquest virus.\nEn paraules del Dr. Ramos: “Per primer cop disposem d’un consens internacional sobre com tractar les EHM associades al VHC, unes manifestacions en molts casos d’origen autoimmunitari, que afecten de forma greu a òrgans vitals i que fins i tot poden produir la mort del pacient; l’impacte de l’aplicació d’aquestes recomanacions sobre la qualitat de vida del pacient VHC pot ser molt significatiu”.\nJavier Ampuero Herrojo i Sabela Lens García, Premi...


Turisme edita un vídeo de promoció turística dins de la campanya #AsómateaCalpe | Calp Noticies\nTurisme edita un vídeo de promoció turística dins de la campanya #AsómateaCalpe\nEl Departament de Turisme continua amb la campanya de promoció turística #AsómateaCalpe amb l'objectiu que els turistes que tradicionalment visiten el municipi no es “obliden” de Calp. La campanya té com a objectiu mostrar tot el que està esperant a aquelles persones que trien Calp com a destinació turística una vegada que se supere la crisi sanitària.\nEl títol de la campanya és “AsómateaCalpe, t'esperem amb els braços oberts” i està enfocada principalment en el turisme nacional, més concretament en les comunitats autònomes que tradicionalment ens visiten com són Madrid, Castella-la Manxa, Castella i Lleó, Múrcia i la Comunitat Valenciana.\nEl vídeo té una duració d'un minut i mostra imatges de la platja, la gastronomia, la naturalesa, els racons, etc. que esperen al turista quan puga tornar a Calp. El Departament de Turisme ja ha iniciat aquest cap de setmana la difusió del vídeo en les seues xarxes socials i continuarà amb la promoció del record de la destinació.


PORTADES: Les portades dels diaris de paper de Tarragona d'avui, 12 de febrer\nLes portades d'avui, 12 de febrer\nper Redacció 12/02/2021 07:07h\nBon dia i bona hora! Donem el tret de sortida al divendres, 12 de febrer de 2021, repassant les portades dels diaris en paper de les comarques tarragonines.\nAvui, el ‘Diari de Tarragona’ enceta la jornada destacant que els hospitals demanen que aquelles persones que hagin passat la Covid-19 vagin a donar plasma; l'aniversari d'una dona de 104 anys que ha superat el coronavirus; que a l'Hospital Joan XXIII encara no hi ha vols nocturns perquè falten tràmits administratius; els embussos a Reus a l'hora de portar els nens a les escoles, i l'entrevista a Carlos Carrizosa, candidat pel Cs a president de la Generalitat.\nEl ‘Diari Més’, per la seva banda, arrenca el divendres amb el nou cas de presumptes abusos sexuals per part d'un prevere de l'Arquebisbat de Tarragona. També destaca el cribratge que es va realitzar aquest dijous als treballadors de l'Ajuntament de Tarragona de cara a les eleccions de diumenge; que Tarragona acollirà la prova pilot 'Homes pel canvi'; que Reus no haurà de retornar a AENA l'IBI del 2008, i que els usuaris de les residències de gent gran podran sortir a passejar.\nEn divendres també surt el setmanari Nova Conca, que destaca que 15.000 ciutadans de la comarca estan cridats a votar aquest diumenge, i l'oposició dels veïns als nous projectes d'energies renovables projectats a la comarca. També informa de la nova ordenança de civisme i convivència de Sarral; l'actualització de les dades de la vacunació a la comarca, o el judici a un jove de la Conca pels aldarulls de l'octubre del 2019.\nBON DIA! Les portades dels diaris de paper de Tarragona d'avui, 11 de febrer\nBON DIA! Les portades dels diaris de paper de Tarragona d'avui, 10 de febrer\nSarral tercera edat Portades Ajuntament de Reus Ajuntament de Tarragona Arquebisbat de Tarragona Coronavirus eleccions 2021


Aquest és el nom del guanyador de les entrades de Joel Joan\nDues parelles d’amics de tota la vida queden per fer un escape room al barri d’ Hostafrancs FOTO: Cedida\nAquest és el nom del guanyador de les entrades per veure a Joel Joan\nJosepa Xerxavins anirà a veure la nova comèdia de Joel Joan i Hèctor Claramunt\nEl TOT Sant Cugat, conjuntament amb el Teatre-Auditori, ha sortejat una entrada dobles per anar a veure Scape Room, amb Joel Joan, a la sala santcugatenca. L'espectacle es farà el proper divendres 17 de maig de 2019 a les 21 h. El nom de la gunayadora és Josepa Xercavins. Enhorabona!\nDesprés de la seva magistral actuació a Frankenstein, torna l’incombustible Joel Joan en un registre completament diferent. Aquesta vegada s’associa amb Hèctor Claramunt , amb qui comparteix l’autoria i la direcció escènica de l’espectacle, assegurant-nos una diversió sense límits.\nDues parelles d’amics de tota la vida queden per fer un escape room al barri d’ Hostafrancs , on recentment s’ha trobat, en un contenidor, el cadàver d’un home esquarterat... Els quatre amics es pensen que els espera un joc divertit per passar l’estona, posar a prova la seva intel·ligència i riure una miqueta. Però tan bon punt la porta de l’habitació es tanca hermèticament i comença el compte enrere, comencen a passar coses estranyes.\nSortir d’aquest escape room no serà gens fàcil, i el joc es convertirà en un infern que posarà a prova la seva amistat fins a límits insospitats. Encara que no ho sembli, això és una comèdia... Una comèdia de por!


Idees per a Treballar | Lliure circulació de comerç o cobdícia?\nIdees per a treballar amb Lliure circulació de comerç o cobdícia?\nIdea clau 1: El deute extern va de la mà d’un comerç internacional injust\n«El deute extern no deixa de ser un mecanisme per facilitar el comerç internacional. Si parlem del comerç internacional no podem no parlar de l’explotació de recursos tan naturals com humans. Uns quants es beneficien i els altres es converteixen en mercaderies».\nUna escena: Mentre una actriu recita, l’altra escriu a màquina en una peixera. El text és de Pier Paolo Pasolini, un lliure pensador assassinat.\n- Quins paral•lelismes pot haver-hi entre el feixisme polític i la societat de consum?\n- La societat de consum la creen les empreses i la publicitat o les persones que actuem de manera consumista?\n- Quan hi ha homologació i aculturació, quan gairebé tothom actua de la mateixa manera, es pot dir que hi ha democràcia o el que hi ha és control?\nUna realitat per conèixer: Si bé la classe governant –en connivència amb el poder econòmic– afavoreix el consumisme voraç, també es troba amb una bona part de la població que vol consumir força i de manera acrítica. Possiblement un equip de govern que afavorís el decreixement i el consum local i sobri duraria ben poc al poder.\nUna altra realitat per la qual lluitar: El comerç estàndard de les transnacionals i els centres comercials és substituït per tot un entramat variat de petites empreses i intercanvis de proximitat respectuosos amb la cultura, els recursos i les necessitats locals.\nIdea clau 2: Les petites i mitjanes desapareixen i el poder es concentra\n«I és quan les petites i mitjanes empreses, que són les que en realitat generen llocs de treball, desapareixen. És perquè les internacionals... ras! s’ho emporten tot per damunt»\nUna escena: Les dues actrius reflexionen sobre el sistema polític actual i sobre el pes específic que té el sistema econòmic.\n- Si els països del Sud perden amb la signatura de tractats comercials amb països del Nord, com és que les persones que governen d’allà els signen?\n- Poden haver maneres de comerciar en la que tothom hi surti guanyant i no només una part?\n- Les quatre persones, les quatre famílies, que acumulen poder i diners, són del Nord o del Sud?\nUna realitat per conèixer: La producció actual d’aliments donaria per cobrir la totalitat de les necessitats nutricionals de la població de tot el món. Tanmateix el sistema de comerç alimentari està pensat per augmentar els beneficis de grans empreses i concentrar el poder en poques mans.\nUna altra realitat per la qual lluitar: El comerç internacional funciona de manera que equilibra i disminueix les diferències entre el Nord i el Sud, a l’igual que fa uns segles serví per afavorir el desenvolupament d’Europa i els EUA.\nIdea clau 3: Els impactes de cert tipus de comerç amb el Sud\n«Les sabates de l’Índia. Amb una sola enganxada per un nen del Tercer Món. Tot per comprar i llençar, no sigui que t’aguanti més d’una temporada. Vas preguntar? Saps? ».\nUna escena: En una escena teatral, dues dones expliquen a una tercera el que hi ha al darrera dels productes de moda que vesteix.\n- La nostra tendència al consumisme s’explica més per la pròpia decisió o per la publicitat?\n- Quines maneres tenim de saber com són produïts els productes que ens plantegem comprar?\n- Quina part de responsabilitat tenim, quan les empreses ens amaguen què hi ha al darrera dels productes que comercialitzen?\nUna realitat per conèixer: Un dels àmbits en els que la diferència entre el món de les persones que consumeixen i les que produeixen és més abismal, és en el tèxtil de moda. La mateixa marca que aquí envolta tota la roba de glamur, encarrega les peces a empreses que poden tenir jornades de més de 12 hores sis dies per setmana per menys de 50 € mensuals, quantitat que no arriba al mínim de subsistència.\nUna altra realitat per la qual lluitar: Es revifa un comerç tèxtil local de peces de qualitat que poden durar anys, i quan s’adquireix roba de països del Sud és amb criteris de comerç just. Això és, de fàbriques amb treballadores amb contracte, sindicats i sous dignes, i produïts amb cotó de varietats tradicionals enlloc de llavors transgèniques.\nLes persones com Pasolini o Sankara són visionàries o en canvi posen paraules al sentiment d’una bona part de la població?\n«A més té un aire intel•lectual que... »\nSi els canvis són liderats per intel•lectuals, arribaran a la classe treballadora?\n«Qualsevol mango que tinguis a la taula»\nQuè fem amb una fruita a la nostra taula que sabem que està produïda a milers de quilòmetres?\n«Votis vermell, votis blau, és igual»\nEls partits poderosos –els que més pastís treuen del bipartidisme i de l’abstenció– són els més interessats en que pensem així?\n«M’he començat a responsabilitzar»\nAquesta consciència de l’impacte dels propis actes, va acompanyada d’un canvi en la manera d’actuar?\n«Jo m’he sentit súper humiliada»\nI com s’han sentit els infants que han treballat la roba, les dones que treballen més de 12 h al dia o les persones que treballen en règim de semiesclavitud?


La selecció goleja Anglaterra i lluitarà per la cinquena posició (2-8)\nEls homes de Climent Padrós van dominar el matx des de l’inici i no van donar cap opció al conjunt anglès\nEls jugadors de la selecció celebren un dels gols aconseguits ahir.\nActualitzada 22/07/2018 a les 07:25\nLa selecció d’hoquei patins va derrotar ahir Anglaterra a l’Europeu de la Corunya i avui s’enfrontarà a Suïssa en el partit pel cinquè i sisè lloc del Campionat. Tot i quedar fora de la lluita per les medalles divendres, donant la cara contra un rival molt superior com ho és Itàlia, els de Climent Padrós no es van ensorrar i ahir no van donar cap oportunitat a la selecció anglesa.\nLa sortida dels del Principat va ser fulgurant, i al descans ja vencien per 0-4 gràcies a les dianes d’Oriol i Adrià Antequera, i al doblet de Gerard Miquel. A la represa, la història no va canviar gaire, i els tricolors van seguir obrint forat fins a situar el 0-8 al marcador, gràcies a dos gols més d’Adrià Antequera i un altre de Gerard Miquel (tots dos van acabar com a màxims anotadors del matx amb un hat-trick), i una altra diana d’Oriol Antequera, que va fer el segon gol del seu compte particular. Ja dintre dels últims cinc minuts, el combinat anglès va poder maquillar el marcador amb dos gols de William Smith que va posar el definitiu 2 a 8.\nEl Campionat d’Europa del 2018 de la Corunya posarà avui el seu punt final on la selecció andorrana buscarà fer-se amb el cinquè lloc en el retorn a la competició gairebé una dècada després. El rival per a aquesta posició serà Suïssa (15.00 hores) a qui els tricolors ja van guanyar a la fase de grups del torneig per un ajustat 2-3 gràcies a un gol d’Arnau Dilmé al tram final del matx.\nSou uns campions


Consum denuncia que la CNMV va posar traves a la regulació de preferents el 2012\nLa CNMV va instar l'Agència Catalana de Consum a abandonar les reclamacions iniciades per defensar els drets dels preferentistes\nBarcelonaEl director de l'Agència Catalana de Consum, Alfons Conesa, ha denunciat que la Comissió Nacional del Mercat de Valors (CNMV) va voler evitar l'actuació d'aquest organisme en defensa dels afectats per les preferents a Catalunya, i ha defensat la gestió de la Generalitat d'impulsar l'arbitratge en lloc de recórrer a la justícia.\nDurant la seva compareixença a la comissió del Parlament, que investiga la fallida de les caixes, ha explicat que el mes de març del 2012 va rebre una carta de la Comissió Nacional del Mercat de Valors (CNMV) en la qual l'instava a abandonar la via de les reclamacions iniciada per defensar els drets dels preferentistes amb l'argument que estava incorrent en una invasió de competències.\nMalgrat la intervenció de la CNMV, l'Agència Catalana va mantenir la seva iniciativa d'obrir expedients informatius a les entitats bancàries radicades a Catalunya que van comercialitzar participacions preferents a petits inversors sense coneixements sobre productes financers tan complexos.\nDavant les crítiques dels partits de l'oposició, Conesa ha defensat l'actuació de la Generalitat: "Si haguéssim anat a la Fiscalia per denunciar els possibles casos d'estafa o frau, que ho hauríem pogut fer, totes aquestes persones que han recuperat ja els seus diners no ho haurien fet", ha argumentat davant dels retrets d'ICV, ERC, la CUP i Ciutadans de "falta de valentia política" i "negligència".\nSegons han informat algunes fonts, entre 200.000 i 300.000 persones, han quedat afectades a Catalunya per la col·locació de participacions preferents a petits i mitjans inversors sense coneixements suficients. Per contra, els processos d'arbitratge instats per l'Agència Catalana de Consum es van saldar a Catalunya el 2013 amb l'emissió d'un total d'11.415 laudes, que han permès a aquests petits inversors recuperar la totalitat de la seva inversió, segons Conesa.\nAgència Catalana de Consum CNMV Conesa


Llegir articles sobre Colònies escolars - Alba Colonies\nAvui comença el mes de juny, i és un mes de moltes colònies escolars per celebrar el final d’un curs lectiu més. Molts alumnes es prepararan aquestes setmanes per agafar la motxilla i endinsar-se en la natura a viure uns dies molt especials de convivència i aprenentatge. Com podem preparar les colònies a l’escola abans …\nActivitats escolars per preparar les colònies. Som-hi!Llegir més »\nArriba el Circusland i amb ell les noves colònies de circ!Llegir més »\nAcabem la temporada de colònies 2020! I ja preparem la del 2021…!Llegir més »\nColònies escolars en temps de Covid: la saludable experiència de l’IES Bernat el FerrerLlegir més »\nRecursos pedagògics per a les colònies escolarsLlegir més »\nAixí hem estrenat la nova temporada de colònies escolars!Llegir més »\nLa nostra coordinadora pedagògica us parla del Projecte Educatiu de les colòniesLlegir més »


Dos cuiners bojos i talent Km 0 a 'Antipasti', el nou espectacle de carrer de El que ma queda de teatre - Escena Familiar\nDos cuiners bojos i talent Km 0 a ‘Antipasti’, el nou espectacle de carrer de El que ma queda de teatre\nMai saps d’on pot arribar la inspiració. En el cas del Joan Fernández, de El que ma queda de teatre, van ser uns xurros en una fira els que van encendre l’espurna: “Vaig pensar que el món del xurrero és especial, amb les cassoles i el foc… A poc a poc, aquest xurrero es va anar convertint en un cuiner italià amb un ajudant”. Això, barrejat amb la bona experiència que havien tingut fent espectacle de carrer amb Els secrets de Mr Stromboli, va convertir la idea en el nou espectacle d’aquesta companyia de Santa Coloma de Gramanet. Antipasti és una food truck de cuina italiana que donarà sorpreses. Comença com un cub de fusta sense cap indicació i conforme arriba el públic, van apareixent elements i pistes, fins que l’activitat frenètica a la cuina comença: el xef Marcelo Mascarpone i el seu ajudant Pepino Pepperoni aniran preparant els seus plats al ritme de la música i sense gaire text –amb italià macarrònic fàcilment comprensible, com expliquen al dossier de presentació-. “El nom respon als plats d’aperitiu que permeten fer un tastet de moltes coses; nosaltres fem petits números barrejant la màgia, els números de circ, el clown i el teatre”, diu el Joan.\nEl Joan Fernández és el xef i el seu ajudant és el Rafa Espada, ‘el Flaco’ de la companyia El Negro i el Flaco. Va comptar amb ell per oferir tota una part de malabarismes que promet i molt. “Quan li vam dir al fruiter al qui compràvem els vegetals per assajar que eren per una obra de teatre no s’ho creia!” explica rient el Joan. “Ell ens volia tallar els porros per la meitat i li dèiem que no, perquè si no, no es poden fer bé els números. Ara ja ens prepara els que estan menys tous i que tenen el tamany precís”. I és que a Antipasti, hi ha màgia amb pasta fresca i també amb els fogons i malabars amb tomàquets, carabassons i porros. I són reals. De fet, són Km 0, com la resta de l’espectacle. Perquè aprofitar el talent de proximitat és un dels aspectes que valora especialment la companyia: “Molta gent estem lluitant per impulsar el sector del teatre a Santa Coloma i hem aconseguit en aquest projecte molta gent local. Això ens agrada. A més, no es tracta de contractar pel simple fet que siguin d’aquí, sinó que els hem anat a buscar perquè són bons”. L’escenografia ha anat a càrrec de Jaume Baliarda, de L’Avalot, i el vestuari és de Noelia Oliver. Tots dos de Santa Coloma de Gramenet.\nTot es queda a casa… i al carrer. Perquè aquesta, la de fer un espectacle de carrer i no de sala, és una tria que també suposa un canvi de tendència en la companyia. Acostumats a fer obres per a interpretar a interiors, després de fer Els Secrets de Mr Stromboli li van agafar gust al carrer. “El llenguatge és molt diferent, perquè t’obliga a tenir un punt d’atenció constant i a captar l’atenció del públic en tot moment”, assegura el Joan. “A més a més, és molt reconfortant tenir tan a prop el públic, que després se t’acosta per comentar què els ha semblat l’espectacle; es trenca l’anomenada quarta paret del teatre”. De tota manera, la part més pràctica d’Antipasti és que al no ser de gran format permet ubicar-lo en pavellons, per exemple, i, fins i tot –amb alguns petits canvis-, convertir-lo en un espectacle de sala. Això obre portes a fer temporada més enllà de l’estiu. I com que explica una història de cuiners bojos en una food truck, pot encaixar bé en fires.\nEl cas és que aquest divendres 6 de juliol estrenen a Barberà del Vallès i una setmana després, se’n van a Sitges. La resta de l’estiu els espera una gira per l’estat espanyol. A Catalunya, continuaran fent Els Secrets de Mr Stromboli i esperen portar Antipasti de cara a la tardor.\nQuè volen transmetre? Doncs diversió. No cal més pretensió per fer teatre de qualitat. “Fins i tot a les sessions escolars, defensem que es facin espectacles divertits; també és una part de la pedagogia perquè si s’ho passen bé, tornaran al teatre”. En el cas d’Antipasti, també tindrà a veure amb els plats que serveixi aquesta pecular food truck. Però té tota la pinta que entre malabars i màgia, poca cosa cuinaran més enllà de fer bullir els riures del públic. Al final, el més important és el regust que deixen els espectacles. I aquest fa molt bona olor.


"Expressar-se lliurement", l'opinió de Marc Cerón | UA1 Lleida 104.5 FM\n"Expressar-se lliurement", l'opinió de Marc Cerón\n02/03/2021 - 15:34:00 Actualitzat el 02/03/2021 - 15:37:43 Marc Ceron, president de l'Associació Empresa Familiar de Lleida\nD'ençà de l'ingrés a presó del raper lleidatà Pablo Hasel (pels fans del músic) o Pau Rivadulla (com consta a l'arxiu d'entrada de l'equipament penal de Ciutat Jardí) que el país en general i les grans ciutats, com a cas particular, han estat l'escenari de grans manifestacions de gent jove protestant per la llei d'expressió que s'impera a l'estat espanyol.\nEl cas del polèmic cantant el dividiria de la causa, ja que el poti-poti delictiu del seu currículum penal és el que l'ha obligat a entrar al correccional lleidatà, siguem clars, no ha entrat només per les lletres de les seves obres musicals; és sabut per tothom que ja fa dies que polemitza amb situacions penades per la llei espanyola. Les manifestacions que sorgeixen als carrers de moltes ciutats espanyoles quan es fa fosc (i intentant respectar el toc de queda de les deu de la nit) demostren que la formen i la secunden -majoritàriament- gent jove i les noves generacions que vindran. N'estan fartes de la trista situació en la qual viuen. Estan dient que ja n'hi ha prou, que cada cop és més difícil trobar una feina digna, un sou coherent, accedir a un habitatge o bé trobar un estat que els escolti. És més difícil que un jove s'emancipi de casa, tingui possibilitats de progressar en un país com el nostre o vegi que té un sòlid futur al davant. Les manifestacions no deixen de ser, doncs, la base d'un desencantament i malestar per part de les generacions que vindran.\nPersonalment, entenc aquest enuig i que s'utilitzin les manifestacions per posar a llum pública la complexa situació dels joves d'avui en dia. Però condemno, i enèrgicament, que s'utilitzin equipaments públics (destrosses al rectorat de la Universitat), edificis de l'edat mitjana (pintant grafitis en les seves parets), utilitzant el mobiliari urbà (cremant contenidors) o enfrontant-se amb les forces de seguretat (no sols Mossos, sinó també la Guàrdia Urbana) per tal d'expressar-se i reclamar les seves necessitats. Per part meva, tindran la meva ajuda com a altaveu per reclamar els seus drets, però òbviament, sempre que acatin als seus deures i obligacions com a ciutadans cívics que haurien de ser.


Peons de Tossa, Club d'Escacs: febrero 2019\nEls Peons de Tossa A s’imposa 0-4 enfront l’Atzucac B. L’ascens és a tocar!\nCrònica escrita per Jordi Parayre. (Taulell nº1 dels Peons de Tossa)\nAquest passat diumenge 24 de febrer, els Peons de Tossa A van desplaçar-se a la presó del Puig de les Basses per disputar la sisena ronda de la Lliga Catalana davant l’Atzucac B.\nEls tossencs vam guanyar per 0-4, el millor resultat possible. Aquest resultat l’hem obtingut per quarta vegada en sis rondes, per cert. Sens dubte una dada ben sorprenent i significativa. Aquest resultat posa l’equip a les portes de l’ascens de categoria. Anem líders destacats, amb una diferència de 3,5 punts respecte el segon classificat. En circumstàncies normals, l’equip hauria de celebrar l’ascens a la darrera ronda del proper diumenge. Jugarà a casa contra el Vilobí B. Només necessita guanyar una de les quatre partides que disputarà a les instal·lacions del Casal de joves de la nostre població per a certificar l’ascens.\nEl “presi” Estanis complia anys aquell dia. Ens va conduir fins a Figueres, i ens va convidar a l’esmorzar. Ens va tornar a casa i ens va convidar a un aperitiu. Visca el presi!! I com ja podeu imaginar que aquesta crònica no l’escriu ell, em permeto aprofitar l’avinentesa per a felicitar-lo, no ja tant sols per fer un any més, sinó especialment per la gran i encertada feina que fa per aquest club que porta tant poc temps de vida.\nEls escacs son una activitat lúdica, social i esportiva plena de valors. La presència d’aquest joc en alguns centres penitenciaris és una bona notícia. I el fet que a la presó del Puig de les Basses hi hagi un club amb dos equips que participen a la Lliga Catalana és degut a la tasca ingent de l’Elies Muratet. Ell es una de les persones que més ha fet i fa pels escacs a les terres gironines. Mereix els més grans dels elogis per l’impuls de l’Atzucac. Per cert, ara em ve a la memòria que va ser l’Elies Muratet qui va fer la proposta a la Junta Directiva de la Federació Catalana d’Escacs de la reconversió a nivell nacional de “la competició del per equips” en l’actual denominació de “Lliga Catalana”, el qual va ser aprovat per l’Assemblea de Clubs.\nL’experiència social i esportiva que vam viure aquest diumenge els quatre jugadors que ens vam desplaçar va ser molt profitosa en tots els sentits. Especialment pel resultat obtingut. Els nostres contrincants tenien molt poca experiència en aquest joc. Totes les partides es van decidir ben aviat al nostre favor. Els tres darrers taulers van acabar molt d’hora. Potser massa d’hora. Aquest joc es immensament ric en tàctica i estratègia. Cal gaudir-ho amb tota la paciència, tranquil·litat, i creativitat del que siguem capaços.\nFoto: Elies Muratet. Els 4 concentrats en l'inici de les partides.\nSergi va ser el primer en finalitzar. Està guanyant aquesta temporada a tots els rivals que seuen enfront seu. Aquesta confiança contagia el seu joc i potser també el del rival. Va mostrar molta superioritat tàctica.\nA continuació, Jonás va imposar-se amb molta solvència. Està jugant de forma molt seriosa i mostrant una clara progressió partida a partida.\nEl tercer en finalitzar va ser l’Estanis. El seu coneixement teòric del joc ràpidament va imposar-se al del seu rival només iniciar-se la partida. Fins i tot això, va provocar certa relaxació que va provocar un petit ensurt, el qual va ser redreçat poques jugades desprès.\nCom de costum, el Jordi va ser l’últim en finalitzar la seva partida. No es tant sols per què sobre el paper els primers taulers dels equips acostumen a ser els jugadors més forts, sinó principalment pel seu estil de joc i la seva experiència. La partida aviat va decantar-se posicional i estratègicament del seu cantó abans de desequilibrar-se materialment.\nL’Equip B va tenir jornada de descans. La setmana vinent entomarà la darrera ronda de la Lliga enfront el líder del seu grup, el fort equip de l’Escala.\nLa setmana vinent, doncs, es posa punt i final a la Lliga Catalana pel que respecte a la tercera provincial de Girona. Estem convençuts que tots plegats tindrem motius més que suficients per celebrar una temporada força meritosa.\nPublicado por Peons de Tossa en 23:02 No hay comentarios:\nRonda 3 i 4 del sub12\nDissabte els nostres petits es van desplaçar a terres de la Garrotxa per disputar la 3a i 4a ronda de la lliga sub12. Olot va ser la seu.\nAcaben la jornada en 8 posició de 18 equips, després de firmar una victòria i un empat.\nEn aquesta, van jugar la Kamila, la Laia, en Gabriel i en Tobías.\nEs poden seguir els resultats en: http://chess-results.com/tnr412972.aspx?lan=2&art=2&rd=5\nRonda 3 Peons de Tossa 3 - Olot I 1\nRonda 4 Olot H 2 - Peons de Tossa 2\n3a ronda en joc de la Lliga sub12.\nKamila s'entrena en la competició, la seva primera partida on va aguantar força bé.\n4a Ronda de la lliga sub 12, en aquest cas contra l'Olot H.\nTobías fent una de les coses que més li agraden, coronant una dama.\nSembla que el rival de la Laia no ho veu clar.\nPròxim dissabte Tossa serà la seu de la Lliga sub12, ens estrenem amb moltes ganes, es disputaran les rondes 5 i 6.\nFins aviat, salut i escacs!\nPublicado por Peons de Tossa en 22:50 No hay comentarios:\nGran pas dels peons de Tossa A per intentar aconseguir l'ascens, ronda 5\nA falta de dues rondes per acabar la Lliga Catalana (la 3a provincial enguany només es juguen 7 rondes), l'equip B està a mitja taula. Aquest diumenge, s'han desplaçat a Figueres per enfrontar-se al segon classificat del grup, el Figueres E.\nFigueres E 3 - Peons de Tossa B 1\nLaia, Jan, Jonas i Alex en la 5a ronda de la Lliga.\nPer canvis d'última hora, agrair a tots els que han col·laborat per fer que poguéssim presentar-nos a tots els nostres encontres. Alex, Jonas, Jan han jugat contra jugadors més forts i han perdut les seves partides. Felicitar a la Laia que ha pogut guanyar a una noia de nivell molt semblant al seu, i ahir, va jugar dues partides en la Lliga sub12.\nL'equip A es desplaçava a Caldes de Malavella. Matx important per decidir les nostres opcions de cara a la Lliga. No hem fallat!\nCaldenc 0 - Peons de Tossa A 4\nA falta de dues rondes tenim 3,5 punts d'avantatge al segon classificat. Falten 8 punts en joc.\nEn Jordi ha caçat una torre a la jugada 7, ha tingut una partida sense complicacions. L'Estanis ha hagut de suar amb una posició que no veia clara però ha pogut guanyar en un final on tenia dos peons d'avantatge. En Sergi està jugant molt sòlid i molt bé, també ha trobat el camí de la victòria amb dues torres a sèptima fila. En Pol ens ha fet patir, ha perdut la qualitat, en una partida accelerada, però amb bones combinacions i una errada de l'adversari ha pogut guanyar. En Pol amb 4 punts de 5, porta un increment de 78 punts d'ELO. Felicitats Pol!\nAgradable local a Caldes de Malavella, en Jordi amb torre de més.\nEn Pol pensant les possibles combinacions.\nEn Sergi content amb la victòria.\nL'Estanis no ho veia clar.\nLa setmana vinent els nostres petits van a Olot a jugar la 3a i 4a ronda de la Lliga sub12. L'equip B descansa. L'equip A visita l'Atzucac, l'equip del centre penitenciari de Puig de les Basses, on l'Elies Muratet fa una feina encomiable.\nPublicado por Peons de Tossa en 13:27 1 comentario:\nEls nostres petits debuten a la lliga sub12!\nAvui ha començat la Lliga sub12 a la província de Girona, on participen 18 equips. En la nostra primera participació, els Peons de Tossa han guanyat un matx i han perdut un.\nEls nostres petits s'han desplaçat a Sant Gregori per disputar les dues primeres rondes.\nTobias, Laia, Gabriel i Santino disputant la 1a ronda del sub12.\nRonda 1- Peons de Tossa 3 - Sant Gregori 1\nRonda 2- Gerunda G 4 - Peons de Tossa 0\nEn Santino que juga al primer taulell té els rivals més difícils, avui no ha pogut puntuar. En Gabriel en el segon taulell ha fet 1 punt de 2. La Laia en el tercer taulell ha fet 1 punt de 2. En Tobias en el quart taulell també ha fet 1 punt de 2.\nPer més informació dels equips i classificació: http://chess-results.com/tnr412972.aspx?lan=2\nLa lliga sub12 dura quatre dissabtes seguits i en les rondes 5 i 6 serem els amfitrions.\nSant Gregori 16 de Febrer\nOlot 23 de Febrer\nTossa de Mar 2 de Març\nGirona 9 de Març\nDemà més escacs!\nPublicado por Peons de Tossa en 12:48 No hay comentarios:\n4a ronda, l'equip A segueix primer de la classificació!\nUn diumenge més, una altra ronda de la lliga catalana, aquest cop com a locals. Dissabte ja teníem la sala preparada al Sot de les pomeres, al Casal de Joves. El delegat va portar pomes per tothom!\nEls presents vam assistir un a dues victòries dels equips tossencs! Els Peons de Tossa A va guanyar al segon classificat de la categoria per un ajustat 2,5 a 1,5 y augmenta la distància en la classificació general. Els Peons de Tossa B van guanyar al Dotze Castells B per 3 a 1, un equip, molt més superior en ELO.\nPeons de Tossa A\nEn Jordi és molt segur i ens aporta saviesa en el joc i un punt cada setmana. Aquest cop, guanya a un jove combatiu de 1926. L'Estanis no va escollir bé l'ordre de les seves jugades i perd la seva primera partida de la lliga catalana. L'equip el necessita bé al tram final de la lliga, val més que es posi les piles. L'Alexander amb molt bones idees es posa amb una clara avantatge, peça i dos peons de més, al final se li va fer llarga la partida i va poder firmar unes taules. En Sergi està en forma i va guanyar la seva partida amb autoritat.\nPeons de Tossa B\nL'equip de Dotze Castells B va arribar 30 minuts tard a l'encontre i els nostres jugadors ja els estaven esperant. No sabíem si es presentarien.\nL'Alex amb blanques va guanyar a un 1780. Primera victòria contra un bon rival. En Jonas va haver de suar de valent, per emportar-se una valuosa victòria contra un rival de 1767. En Lluc va jugar una partida molt sòlida amb bones combinacions, al final, la tenia guanyada, però no ho va veure i va perdre. En Pol va combinar bé però es va quedar amb desavantatge, va tenir la sort de guanyar per temps.\nEl Bobby Fisher hondureny, d'incògnit amb una clara avantatge va suar\nla gota gorda per poder empatar el matx. La següent ens ha promès que\ns'aixecarà de la cadira per agafar aire i continuar amb els atacs mortals.\nLa setmana vinent comença la lliga sub12, els nostres petits aniran a Sant Gregori. L'equip A visitarà Caldes de Malavella i l'equip B farà una excursió cap a Figueres.\nMolts ànims, salut i escacs!\nPublicado por Peons de Tossa en 13:34 No hay comentarios:\nFinalitza el campionat per edats. 3a ronda de la Lliga.\nEl dissabte va acabar el campionat de Catalunya (Fase Girona) per edats celebrat a Peralada. Fins a 6 jugadors dels Peons de Tossa, C.E van participar-hi.\nEs poden consultar resultats i classificacions en el següent enllaç: http://chess-results.com/tnr406087.aspx?lan=2&art=0.\nEn el sub 8 en Lucas va quedar 8è de la general amb 5 punts de 8. L'Eric va quedar el 27è amb 2,5 punts de 6.\nEn el sub 10 en Tobias va quedar 16è de la general amb 4 punts de 6.\nEn el sub12 la Laia va quedar la 23a de la general amb 3,5 punts de 8. En Gabriel va quedar el 26è de la general amb 3 punts de 6. Santino 37è de la general amb 2 punts de 6.\nFelicitem a tots per les seves ganes d'aprendre i de millorar en el seu joc. Felicitem la Laia per ser la primera noia del sub12 de la província de Girona. Enhorabona!\nPel que fa a la lliga, els Peons de Tossa A van quedar 2 a 2 amb el Santa Eugènia E. Jordi i Sergi van guanyar les seves partides. En Pol i l'Alexander van perdre. Tot i l'empat seguim en primera posició a la lliga.\nEls Peons de Tossa B també van firmar un empat amb el Santa Eugènia D. Jonas i Jan van guanyar, i l'Alex i en Lluc van perdre.\nFins la propera, salut i escacs!\nPublicado por Peons de Tossa en 8:18 No hay comentarios:\nEls Peons de Tossa A s’imposa 0-4 enfront l’Atzuca...\nGran pas dels peons de Tossa A per intentar aconse...\n4a ronda, l'equip A segueix primer de la classific...\nFinalitza el campionat per edats. 3a ronda de la L...


Entrevista a la regidora de Cultura de Castelló sobre el segrest de llibres de temàtica LGBTI ordenat per una jutgessa\nEl segrest d’un lot de llibres de temàtica LGBTI que l’Ajuntament de Castelló de la Plana ha enviat a tots els centres públics de la ciutat ha aixecat una onada d’indignació. Aquests darrers dies s’han fet tota mena de declaracions, accions en favor de la llibertat i contra la censura.\nEl consistori recorrerà avui mateix l’acte que la jutgessa va dictar a petició de l’associació d’extrema dreta Abogados Cristianos. Mentrestant, els llibres continuen sense ser a l’abast dels alumnes. La regidora de Cultura de l’Ajuntament de Castelló, Verònica Ruiz, diu en aquesta entrevista que si en permetés l’accés, prevaricaria.\n—Abogados Cristianos ha demanat l’execució de la resolució que prohibeix que aquests llibres siguen a disposició dels alumnes.\n—Executada queda. De fet, divendres passat, quan vam rebre l’acte a l’Ajuntament de Castelló, jo mateixa vaig trametre una comunicació als onze instituts públics i al centre Pi Gros en què adjuntava el document i els deia que per ordre judicial no posaren els llibres a disposició dels alumnes, fins que no hi haguera una altra resolució que diguera el contrari.\n—Els llibres no són a disposició dels alumnes?\n—No. Mai no han estat a les prestatgeries dels centres.\n—A la conferència de premsa de dilluns passat, la vice-presidenta i consellera d’Igualtat i Polítiques Inclusives, Mónica Oltra, va dir que els llibres censurats continuarien als prestatges.\n—Et puc dir que divendres vaig remetre una comunicació perquè no es posaren a les prestatgeries dels centres. Els llibres són als centres, dins la caixa, però no a disposició de l’alumnat en compliment de l’acte que vam rebre.\n—L’ajuntament ha recorregut o recorrerà aquest acte?\n—Recorrerà. Som dins el termini. Demà [per avui] encara serem en termini i al·legarem.\n—Amb quina argumentació?\n—Com que són termes jurídics, fins que no tinga el document que elabora el departament jurídic de l’ajuntament, permet-me que no em pronuncie. No sóc llicenciada en dret i, per tant, preferisc de no dir res públicament.\n—Quina sensació vàreu tenir quan us van donar el paper?\n—Ens vam quedar perplexos. No enteníem gaire sota quins criteris rebíem una ordre judicial de no posar a l’abast dels centres aquests llibres de temàtica LGBTI, quan són llibres que són al mercat i a l’abast de qualsevol a les llibreries o a les biblioteques públiques. Ens vam quedar perplexos perquè quan llegeixes l’acte veus que es basen en dos articles de la constitució que, segons ells, vulnerem: la llibertat ideològica i la religiosa. I res més lluny de la nostra intenció! Enviant aquests llibres, no solament complíem el pla municipal de LGBTI, aprovat en el ple municipal, sinó que també ens basàvem en la llei valenciana d’igualtat en matèria LGBTI. Volem fomentar la inclusió, el respecte a la diversitat, els valors de tolerància… És una qüestió de democràcia, de respectar, d’entendre i de veure qualsevol sensibilitat de la nostra societat dins els centres.\n—Si la llei valenciana diu que s’han de tenir aquests llibres als centres, per què heu fet cas a la resolució judicial?\n—Perquè no fer cas a una resolució judicial és prevaricació. I no prevaricaré. No sóc ací per a delinquir. Tenim les eines per a al·legar, i al·legarem.\n—Qui ha de prendre la decisió sobre l’al·legació és la mateixa jutgessa que va censurar els llibres?\n—Sí. Les al·legacions es presenten al contenciós administratiu número 1, que és qui ens va remetre aquest acte.\n—I què us fa pensar que ara revocarà la seua primera decisió?\n—L’esperança és l’última cosa que es perd. I, sobretot, no és una cosa que diga jo. Si la societat diu que és normal de tenir llibres de qualsevol temàtica a les prestatgeries, i hi ha una llei que ho diu, no hi veig res més. Per tant, jo sí que crec, espere i desitge, que la resolució que dictarà ens serà favorable.\n—Teníeu indicis que aquests advocats ultraconservadors podien fer això?\n—No. No m’ho imaginava. És la meua obligació, com a regidora de Cultura i d’Igualtat, de seure amb els equips directius i amb el personal d’igualtat dels centres educatius. Sempre ens demanen informació i eines per a tractar la igualtat, no solament entre dones i homes, sinó també la igualtat en matèria LGBTI. Parlem. Fem cursos de formació al professorat, cursos de formació a l’alumnat, en fi… La qüestió és que quan vam repartir aquests onze lots de llibres als centres de secundària i al centre de Pi Gros, els missatges que vam rebre van ser d’agraïment. No vam rebre res negatiu. Sí que és cert que Abogados Cirstianos és una associació molt activa a Castelló i contra algunes accions que fa l’ajuntament.\n—En l’aplicació de la normativa anticovid, per exemple, o en qüestions de memòria històrica. Han recorregut contra la retirada de la via pública de la creu dels caiguts que hi ha al parc Ribalta. L’ordre que vaig donar perquè la llevaren resta suspesa.\n—Teniu alguna interlocució amb aquesta associació?\n—Dos no parlen si un no vol, i quan ells prefereixen anar per la via judicial, ja s’ha dit tot.\n—Els pares d’alumnes dels centres s’havien queixat?\n—No. Cap queixa. De fet, la FAMPA del País Valencià va fer un comunicat en què donava suport a la decisió d’enviar aquests lots de llibres perquè consideren que també és essencial d’educar en la diversitat a les aules. Tenim el suport dels directors dels centres educatius en l’àmbit del país, que avui mateix han fet un comunicat. Diuen que està molt bé que es regalen aquests lots de llibres. Hem rebut un suport absolut per part dels sindicats d’educació, d’alguns centres educatius i de molts grups polítics. Ens consta que es presenten mocions i declaracions perquè es compre el mateix lot de llibres per a tots els instituts i les biblioteques públiques.\n—Quina reflexió us naix arran del fet que s’haja arribat al punt de prohibir llibres, siguen de la temàtica que siguen?\n—Es comença imposant allò que certes minories no siguen respectades per la societat, i s’acaba amb allò que vam viure en aquells anys tan foscs tant a Espanya com a Alemanya. És una qüestió democràtica, respectar totes les persones, totes les sensibilitats. Respectar els llibres és una qüestió bàsica per a una democràcia. No podem censurar-ne. Uns llibres que són a la venda a totes les llibreries i són a totes les prestatgeries públiques. Quan se censura un llibre, obrim la porta al feixisme i no ens ho podem permetre.\n—Teniu previst de fer alguna mena d’acte públic de desgreuge d’aquests llibres? Alguna cosa per a celebrar els llibres i la cultura?\n—La regidoria de Cultura dóna suport absolut a la Fira del Llibre que es fa ara a Castelló. Dilluns mateix, amb la vice-presidenta i consellera d’Igualtat i Polítiques Inclusives, juntament amb dos dels autors d’aquests llibres segrestats i una editorial, vam fer un acte per a defensar la tolerància, la inclusió, la democràcia. Més enllà d’això, ara per ara, presentarem al·legacions i esperarem la resolució judicial que desitgem que diga que és perfectament lícit de tenir aquests llibres als centres educatius. Són entitats públiques i la llei valenciana diu que hi ha d’haver llibres de temàtica LGBTI.\n—Es venen molt, aquests títols, a la Fira del Llibre?\n—Hi ha alguns títols a la Fira que es venen més bé que mai. Tenim el mateix lot de llibres a la biblioteca pública i ahir em van dir que no hi havia ni un llibre d’aquests a la prestatgeria perquè tots eren en préstec.\n—Ja heu parlat d’aquesta qüestió amb la batllessa Amparo Marco?\n—Sí, dilluns en vam parlar, evidentment.\n—Què us va semblar la seua reacció durant el cap de setmana, quan no va voler comentar la qüestió de la censura?\n—No opinaré sobre titulars. L’únic que diré és que presentarem al·legacions contra aquesta resolució judicial. Hem de complir la llei valenciana i la constitució. Res més.


El teu DNI està a punt de caducar? L’app de BBVA t’avisa perquè el renovis\nL’aplicació per a mòbils de l’entitat permet la digitalització del nou document per part dels clients\nDes de l’any 2015, les entitats bancàries espanyoles tenen l’obligació d’identificar i digitalitzar els documents personals dels seus clients. Si aquests documents caduquen, els clients estan obligats a actualitzar-los per evitar el bloqueig dels seus comptes bancaris. Ara, BBVA fa que aquest tràmit sigui molt més senzill per als seus clients. Ofereix un nou servei, a través de la seva aplicació per a telèfons mòbils, que avisa via correu electrònic que la còpia del Document Nacional d’Identitat que en el seu moment el client va aportar a l’entitat bancària està a punt de caducar.\nA més, permet que l’usuari pugui digitalitzar la nova documentació des de la mateixa aplicació mòbil de l’entitat financera, accedint a l’apartat 'Documents i Certificats' –dins del perfil del client a l’aplicació de BBVA–. Quan ho fa, el banc rep i revisa la documentació i es posa en contacte altre cop amb el client si detecta que algun document conté algun error perquè el pugui tornar a digitalitzar.\nAquesta opció també és molt útil en el cas de pèrdua del DNI o de canvi de domicili, ja que els clients en podran informar l’entitat bancària en només uns segons i digitalitzar el document d’identitat nou sense haver de sortir de casa. De fet, l’apartat de l’app que conté aquesta opció de personalització del perfil del client va rebre, només durant el mes d’abril, al voltant de 330.000 visites.\nPosar al dia tota la documentació personal és molt rellevant, ja que totes les entitats bancàries estan obligades a complir la legislació vigent i a disposar de la informació dels seus clients degudament actualitzada. En el cas que no sigui així, podria arribar el moment en què el client només pugui utilitzar els canals digitals com a sistemes de consulta. És per aquest motiu que el banc emmagatzema tota la informació personal de manera segura. A més, BBVA és una empresa compromesa amb la protecció de les dades personals dels seus clients. Per això, l’entitat bancària utilitza la informació que obté dels seus usuaris per poder-los oferir productes i serveis més útils i personalitzats i ho fa sempre després d’haver-ne obtingut el seu consentiment.\nL’app de BBVA, a mida de cada usuari\nL’aplicació de BBVA per a telèfons mòbils té cada vegada més opcions de personalització per tal d’ajustar-se a l’ús que en faci cada client. Per exemple, des de qualsevol 'smartphone' és possible canviar les oficines de referència pels productes contractats, una eina molt útil per a persones que s’han canviat de casa i que tenen diferents oficines per a cada producte. Per aquests clients de BBVA, també els és de molta ajuda la modificació de l’adreça fiscal i d’altres dades personals destacades, opcions també disponibles per via digital.\nL’aplicació també permet configurar els productes que cada usuari vulgui veure a la seva pantalla tot just entrar-hi –en castellà, català, gallec, euskera o anglès–, o escollir quines notificacions vol rebre de la seva entitat financera. De fet, els clients de BBVA valoren molt positivament les opcions de personalització dels seus perfils en aquesta eina digital que augmenta, dia rere dia, el seu ús entre els usuaris.


Yeray S. Iborra: “El problema no és el ‘top manta’ sinó que hi ha persones que es passen 12 anys sense poder regularitzar la seva situacióˮ | elCugatenc\nÉs periodista freelance que ha treballat en mitjans com Cafè amb llet, Crític, Ara, Jornada, la Marea i Público i ha visitat Sant Cugat en el marc de la darrera nit temàtica de la Universitat Internacional de la Pau (Unipau) per parlar dels manters. Yeray S. Iborra va ser becat al 2017 per LaFede.cat per realitzar un especial sobre venda ambulant, que ha pres forma de llibre: Vida mantera: retrat circular de la venda ambulant (Dakar-Barcelona) [Ed. Octaedro, 2019].\n– El manter encarna dues contradiccions. D’una banda la seva, venir a Europa buscant un futur i veure’s abocat a un treball no reconegut. D’altra, la nostra, sortir en massa al carrer dient que volem acollir però tenir moltes persones sense una acollida real.\n– Hi ha un tercer element. En els últims anys s’ha demostrat que són una peça fonamental en el joc polític a Barcelona. Tenim una Europa fortalesa, amb dificultats amb la llei d’estrangeria... La nostra visió ha permès blanquejar políticament la figura dels refugiats. Finalment, quan volem juguem a favor o en contra.\n– És racisme o classisme? O les dues coses?\n– Des de l’arribada d’Ada Colau a l’alcaldia són un actor del joc de les elits perquè la Guàrdia Urbana i la dreta mediàtica volen desgastar el govern. La resta de notícies a nivell estatal venen de la inèrcia del que s’ha generat a Barcelona.\nI clar, no només és racisme. A Barcelona el sòl és molt car i fer una activitat al carrer és un element diferenciador. Per a molta gent és igual si són negres o blancs, si venen un producte falsificat o original..., el més important és que ocupen un pedaç de sòl que no li va bé als comerciants per la imatge que s’ha generat de Barcelona. Per això es vincula tant la pràctica als problemes de seguretat.\n– Es dona poc marge als governs, limita la resposta social.\n– Per ser justos, el govern de Barcelona en Comú va fer polítiques pioneres davant del rebombori mediàtic. Hi ha hagut experiències comparables com la dels drapaires, que Trias es va treure de sobre enviant la policia i fent una cooperativa per a 15 persones. En canvi, Colau ha fet molts més plans d’ocupació. Malgrat això, hi ha hagut una coordinació policial important. Potser no s’ha vist tant la part social perquè el mateix govern s’ha vist forçat a comprar el discurs de la dreta pels possibles pactes i per una lògica electoralista.\n– Falla la solució social?\n– Persones que es dediquen al que poden als marges del sistema n’hi ha a tot arreu. És naïf pensar que la solució dependrà d’un consistori. Tot i que es poden fer accions. Per exemple, a Vancouver hi ha un mercat per a venedors ambulants. Això era pràcticament implantejable a Barcelona perquè la dreta s’esgarrifava. El marge és petit perquè el gran tema a abordar és la llei d’estrangeria. Més enllà de quins productes venen, on, com s’organitzen, quines relacions mantenen entre ells... el problema és que hi ha persones que es passen 12 anys a Barcelona sense poder regularitzar la seva situació i, per tant, sense possibilitat d’accedir a res que no sigui una via informal. Ells mateixos et diuen que és normal que qualsevol cosa que facin sigui il·legal si ells mateixos són il·legals.\n– El món local no té marge.\n– Bé, el govern de Barcelona en Comú ha pressionat per modificar la llei d’estrangeria però és fer volar coloms.\n– L’organització dels manters ha servit per canviar l’opinió pública i la política?\n– Sense el contrapoder que han exercit no estaríem fent aquesta entrevista, no hauria fet un llibre... Ha estat un gran pas dels venedors i dels moviments socials. Han aconseguit parlar en un llenguatge que tots comprenem: tenen portaveus, fan manifestacions... Ara qui no accedeix a una font no policial és perquè no vol. Que s’hagin erigit com un actor polític ha mitigat el conflicte en certs moments.\n– I malgrat tot segueix la pressió.\n– Sobretot a l’estiu. Al 2015 va ser flagrant. Tot eren informacions amb fonts policials. Si ens haguéssim quedat en aquest punt, seguiria l’estigmatització. Habitualment els periodistes arribem tard a fer les informacions i això ens fa sobredimensionar les fonts institucionals.\n– Hi ha periodistes que es veuen limitats pel seu propi mitjà.\n– Clar, i això fomenta que caiguem en caricatures i estereotips. En el cas dels manters, com segurament en molts altres, són moltes les associacions que s’han fet en premsa i que calen. Hi ha gent que associa els manters a violència, màfia, il·legalitat... És difícil de desmuntar. És un imaginari que han creat els polítics i els mitjans, que s’han donat les mans.\n– Després de l’estiu hi va haver un altre moment calent amb un enduriment del discurs i una matisació posterior. En canvi, al carrer no han canviat les coses: moltes hores de venda, precarietat i presència policial. Pot haver empitjorat una mica però ja estaven malament abans. És una vulnerabilització del vulnerable. La tardor pot suposar un canvi temporal perquè fa més fred, hi ha menys sol, menys gent als carrers...\n– A nivell general hi ha un creixement de la força de l’extrema dreta.\n– És cert tot i que l’afer dels manters està molt centrat a Barcelona, amb debats que poques vegades transcendeixen la ciutat. Quan ho fan, sempre és negatiu. Aquests canvis polítics no s’han donat en clau municipal així que no sé dir segur quin efecte tindran. Potser a partir del pacte entre PSOE i Unides Podem es proposa fer un canvi en matèria d’estrangeria tot i que ho dubto perquè estan en minoria.


ALBERT PRIETO Barcelona 04/12/2011 23:29\nLa igualtat continua sent la protagonista de la lliga de Divisió d'Honor femenina. Els equips de dalt no punxen i hi ha pocs canvis en la classificació quan queden dues jornades per concloure la primera fase de la competició. Només l'Alcalá, que ha perdut contra el líder, el Club de Campo, ha fet un pas enrere. La resta d'equips amb opcions d'entrar al grup de dalt han vençut els seus partits. Tots, és clar, menys Polo i Terrassa, que s'enfrontaven entre si.


La CUP proposa ara a Romeva com a futur president de la Generalitat\nEls diputats de la CUP al Parlament català Bernat Salellas i Albert Botran han proposat al cap de llista de Junts pel Sí, Raül Romeva, com a candidat a president de la Generalitat. « És la figura que reuneix la transversalitat i podria ser molt bon candidat a president» , afirmen.\nEn una entrevista a Catalunya Ràdio recollida per Europa Press, Salellas ha subratllat que l'exdiputat ecosocialista «reuneix el perfil» per ser investit president de l'executiu català. Salellas a assegurat que per arribar a un pacte no es pot parlar de blancs i negres: «I per a nosaltres el gris és Raül Romeva», ha afegit.\nEn el mateix sentit, el diputat de la CUP Albert Botran ha explicat en una entrevista a TV3 que Romeva «és la figura que reuneix la transversalitat i podria ser molt bon candidat a president».\n«Nosaltres hem posat sobre la taula un nom ara i el proposarem aquest dimarts també. Si no els convenç JxSí, tenen sobre la taula la pilota i ens poden proposar un altre «, ha instat Salellas.\nHAN PARLAT AMB MÉS DE» ALTRES FÓRMULES «\nSense però, s'ha obert a altres possibilitats per integrar Mas: «La presidència no ha d'estar en mans de Mas. Però que ha d'estar en aquest Govern oa través d'altres fórmules que podem imaginar i hem estat parlant amb ell? Doncs vingui «, ha apuntat.\nSalellas ha lamentat que el discurs del president en funcions de la Generalitat, Artur Mas, va ser un» xantatge absolutament intolerable «per assenyalar que el procés quedarà encallat si no li investeixen. < / p>\nA més, ha sostingut que el procés sobiranista és dels ciutadans i no d'un polític, i ha advertit: «No volem un nou Pujol i confondre país amb persona».\nArtículo anteriorLa nova cara de Kiko Matamoros, objecte de mofa a les xarxes\nArtículo siguienteLa adolescente que agredió a una anciana de 87 años en el autobús


rba salut i gestió: Un 2014 sense retallades?\nQuè passarà si l’executiu català no aconsegueix els 2.318 milions d’ingressos per vendes de patrimoni i concessions administratives?\nHi ha el perill que les RAT perdin el seu sentit i passin a ser pures “RAT-allades”\nEl projecte de pressupostos de l’exercici 2014 aprovat pel govern de la Generalitat, pel que fa al Departament de Salut sembla que no incorpora un increment del nivell de retallades, més enllà de consolidar totes les que s’han fet des de l’any 2010. Han estat quasi 4 anys de retallades continuades, en els que els treballadors de la Salut, empreses proveïdores dels serveis de salut, i els propis malalts han estat amb l’ai al cor, pendents de quines noves decisions es prendrien per intentar reduir la despesa sanitària.\nJa he dit en més d’una ocasió que calia disminuir el nivell de despesa dels nostre sistema sanitari per adequar-lo als ingressos que el país genera. Durant aquests anys, les retallades han afectat bàsicament als treballadors dels centres sanitaris que en tots els cassos han vist reduir el seu poder adquisitiu d’una manera considerable, i també han vist com algunes conquestes socials es diluïen amb l’excusa de la crisi. Les empreses proveïdores de serveis de Salut integrades al SISCAT també han patit les conseqüències de les retallades de tarifes i activitat i dels retards en els pagaments, fet que ha posat en risc la viabilitat d’alguna d’elles. Segurament qui menys ha notat l’efecte de les retallades han estat els malalts que han vist com algunes llistes d’espera quirúrgiques o d’accés a alguns especialistes o a proves diagnòstiques s’allargaven. No és menor el dany produït al col·lectiu de jubilats que han patit el copagament farmacèutic quan mai fins ara això s’havia produït. Tot plegat danys suficientment importants com per que els responsables d’haver propiciat aquesta situació se’n vagin a casa sense pagar per la seva mala gestió i incompetència. Després de tots els mals causats a la societat, als responsables polítics d’haver conduit al país a aquesta situació se’ls hauria de demanar responsabilitats, i en canvi alguns es dediquen a exigir responsabilitats als que estan administrant com poden les conseqüències del malbaratament del recursos públics que aquells havien fet.\nEl conseller Ruiz, podrá mantener l'exercici 2014\nsense retallades addicionals?\nTanmateix no es pot dir amb certesa que el perill de noves retallades s’hagi esvaït del tot. De fet hi han dues amenaces. La primera és relativament poc important, i fa referència a les RAT. Les Reordenacions Assistencials Territorials són una bona eina de racionalització de les prestacions assistencials, i per tant una eina útil per redistribuir la despesa de forma eficient, però qualsevol eina en mans de gent poc destra, pot convertir-la en un autèntic problema. En aquest sentit, i per posar un exemple del que no s’hauria de fer, la RAT aplicada als centres sociosanitaris a partir de setembre de l’any passat, no és ni RAT ni res que se li assembli: és senzillament un nyap. I aquest és precisament el risc, que algú decideixi començar a fer tonteries amb l’acrònim de moda: la RAT.\nPerò l’autèntic perill per noves retallades prové del propi pressupost elaborat per la Generalitat. En efecte, aquest pressupost incorpora una partida en el capítol d’ingressos de més de 2.300 milions d’Euros en concepte de venda de patrimoni, i ingressos per concessions administratives. La gran pregunta és: què succeirà si aquestes vendes no es realitzen i no es poden adjudicar determinades concessions?.\nEl conseller Mas Colell, un del millors consellers d’economia que mai ha tingut Catalunya, no ha explicat mai quin és el patrimoni que vol posar a la venda, ni quines estructures de la Generalitat vol posar a disposició del mercat mitjançant concessions administratives. I això posa encara més neguit a l’hora de pensar en el pressupost del 2014, per que si això no es materialitza, si no s’aconsegueixen aquests ingressos, tenint en compte que el límit del dèficit no és una variable sinó que està fixat en el 1% del PIB, qui i com es finançarà el dèficit addicional que es generi?\nCom que en cap cas, aquest dèficit addicional el finançarà el ministre Montoro ni el govern espanyol (ja han estat a punt de ni tan sols finançar una part del dèficit del 2013 imposat per ells mateixos), només es podrà compensar amb noves retallades i nous retards en els pagaments. De manera que tot i que la situació sembla molt igual a la del 31 de desembre de 2013, no ens en podem refiar del tot: l’espasa de Dàmocles continua sobre els nostres caps mentre Mas Colell no trobi comprador per tot allò que vol vendre o donar en concessió. Més val fer l'esforç de veure el got mig ple...\nPublicat per Ricard Bosch a 16:46


02/22/2020 12:59:50 AM\nEl Consell d'Infància dissenyarà més zones de joc i camins segurs per als nens i les nenes de la ciutat\nDurant l'any 2019 s'han recollit propostes per millorar la ciutat mitjançant bústies de participació infantil\nEls nens i les nenes del Consell d'Infància de Sant Boi de Llobregat han rebut dos encàrrecs per dur a terme durant l'any 2020: aportar idees per renovar l'àrea de jocs infantils de la plaça de Can Jordana, al Barri Centre, i seguir col·laborant en la definició de camins segurs per a la infància.\nL'alcaldessa, Lluïsa Moret, ha fet als nens i les nenes els encàrrecs durant l'acte de renovació d'aquest òrgan de participació infantil, que ha tingut lloc el dimecres 20 de novembre a Can Massallera coincidint amb la celebració del Dia Universal de la Infància.\nEs recull d'aquesta manera la principal demanda expressada a les bústies que el Consell d'Infància ha dissenyat, realitzat i repartit per conèixer de primera mà idees, propostes i opinions de la població infantil de Sant Boi.\nAquesta demanda era participar en la renovació dels jocs infantils. El Consell d'Infància ja ha participat altres anys en el disseny de zones de joc que s'han remodelat i ja són utilitzades quotidianament per infants i adolescents de la ciutat. És el cas del parc dels Somnis, la plaça de Francesc Ferrer i Guàrdia, els jardins de l'Astasieta o la plaça de l'Olivera.\nLes 160 propostes recollides a les bústies parlaven també de temes com la millora de l'espai públic,la recollida d'escombraries i el reciclatge, l'esport, la piscina, les escoles o la pobresa.\nL'any 2019, el Consell d'Infància també tenia l'encàrrec de participar en el disseny dels camins escolars segurs. Durant l'acte s'ha llegit un decàleg de punts que cal tenir en compte perquè responguin als interessos i necessitats dels nens i les nenes de Sant Boi.\nEl Consell d'Infància de Sant Boi es va constituir el març de 2015. Aquesta ha estat la sisena renovació del plenari, sempre format per nens i nenes d'entre 9 i 11 anys. Hi han accedit 18 infants de 4t de Primària i s'han acomiadat 21 infants de 6è (després de dos anys de treball). En l'actualitat hi ha representades 16 escoles i 6 entitats d'infància de Sant Boi.


Gesa fa talls «selectius» de llum en no poder atendre'n la demanda\nDeixa sense electricitat diferents pobles per mantenir el subministrament global\nJoan J.Serra | 20 juny 2000\nBartomeu Reus encara una de les crisis més greus en el proveïment d'energia.\nGesa realitzà ahir talls selectius en el subministrament d'electricitat entre les 10 i les 13 hores del matí a diferents punts de Mallorca per manca de potència suficient per atendre la demanda. La causa és l'avaria que pateixen els alternadors de dos dels quatre grups electrògens de la central tèrmica del Murterar, a Alcúdia.\nDesprés del cap de setmana, durant el qual empreses i institucions deixen de fer feina, el consum d'energia tornà a ser ahir molt alt com a conseqüència de la forta calor i de l'activitat normal d'un dia laborable. Per aquest motiu, la companyia energètica es va veure obligada a tallar de manera rotativa el proveïment d'electricitat durant el matí, posant especial esment que no durassin més de 30 minuts i que no afectassin, simultàniament, més de 10.000 clients.\nLes poblacions més afectades per aquestes interrupcions foren: sa Pobla, Artà, part de Felanitx, Campos, Pollença, Valldemossa, Deià, Muro, polígon industrial d'Inca, Porreres, Algaida, Montuïri, Costitx, Sencelles, Búger, Campanet, Vilafranca, Sant Joan, Alaró, Esporles, Establiments i algunes altres localitats i zones rurals.\nAquesta situació durarà, presumiblement, fins dijous, ja que la capacitat de producció elèctrica del sistema de Gesa a Mallorca i Menorca s'ha reduït gairebé un terç. D'aquesta manera, la generació d'electricitat es troba en un moment delicat en una època de l'any amb demanda elevada. Gesa no pot garantir la cobertura d'un 100 per cent durant les hores punta si aquestes superen la potència disponible.\nAixí, en els dies successius, i mentre l'avaria del Murterar no sigui reparada totalment, és possible que es produeixin nous talls en el subministrament a altres línies de Mallorca i Menorca. Gesa procurarà que les zones afectades no siguin les mateixes d'ahir i, d'igual manera, que les interrupcions no superin la mitja hora de durada.


JACQUES HAMEL - Diari de Girona\nàngel caldas i bosch 30.07.2016 | 07:24\n«En aquella Passió i en aquesta missa s'hi fa present, d'una forma o altra, l'arma blanca que va degollar el sacerdot francès»\nLi deien : le Père Jacques. Tenia 86 anys. Feia servir la seva jubilació per donar un cop de mà a la parròquia de Saint Etienne de Rouvray, de la diòcesis de Rouen. Tenia trenta anys quan va ser ordenat capellà. Sens dubte que, si haguessin tingut lloc, hauria estat present a les JMJ. Hauria estat a Cracòvia. Diuen que caminava ràpid. Ja hi era a Cracòvia. Perquè les JMJ no és un lloc només. És una marxa, una caminada, una aventura de gent jove, de gent amb joventut d'esperit, amb un caminar lleuger i decidit, de joventut celebrant. Celebrant què? Celebrant Missa. La Santa Missa: hi ha un doble sacerdoci: el que consagra, el que demana a l'Esperit Sant que transformi el pa i el vi en el Cós i la Sang de Crist. El sacerdoci ministerial, envellit com el Pare Jacques Hamel, però viu i vivificant. I el sacerdoci ministerial, que sortirà infal·liblement de les Jornades Mundials, on Déu, per Amor, esgarrapa les consciències. I després, el sacerdoci dels fidels, els dels simples batejats, que són laics i laiques que porten el món, tot el món en les seves mans.\nLa seva personal vocació a la santedat va carregada de tots els problemes humans, -tots- ensangonats amb la Sang redemptora de Jesús que és el protagonista de Cracòvia. És Jesús que diu Missa amb el Papa Francesc i els bisbes del món i el Pare Jacques, i amb tots els que aquest matí, han vist un Pare Jacques, jove o vell, pronunciant les paraules profètiques que actualitzen la Passió de Crist. En aquella Passió i en aquesta Missa s'hi fa present, d'una forma o altra, l'arma blanca que va degollar el sacerdot francès. «Els diaris d'allà» diuen: «égorgé», tallar la gorja, posat de genolls, com en un acte de culte d'un ritual satànic que volia simultejar-se amb el sentit profund de la Santa Missa que actualitza sacramentalment la Passió de Crist. «No ho entenc-» deia Mohammed Karabila, el president del Consell Regional de l'Alta Normandia. I el bisbe de Rouen, deia: «crido vers Déu amb tots els homes de bones voluntats, sobre un fons heroic de perdó».


“Déu us crida a servir-lo en i des de les feines civils” - Opus Dei\nAl contrari, heu d’entendre ara -amb claredat nova- que Déu us crida a servir-lo en i des de les feines civils, materials, seculars de la vida humana: en un laboratori, al quiròfan d’un hospital, a la caserna, a la càtedra universitària, a la fàbrica, al taller, al camp, a la llar familiar, i en tot l’immens panorama del treball, Déu ens hi espera cada dia. Sapigueu-ho bé: en les situacions més comunes hi ha quelcom de sant, de diví, amagat que pertoca a cadascun de vosaltres de descobrir. (…)\nNo hi ha cap altre camí, fills meus: o bé sabem trobar el Senyor en la nostra vida ordinària, o bé no el trobarem mai. Per això us puc dir que la nostra època necessita restituir, a la matèria i a les situacions que semblen més vulgars, el seu sentit noble i original, posar-les al servei del Regne de Déu, espiritualitzar-les i fer-ne un mitjà i una ocasió del nostre encontre continu amb Jesucrist. (Converses amb Mons. Escrivà de Balaguer, 114)


Entrevista a Timothy Garton Ash : “Un referèndum pot deixar un país més dividit del que ho estava abans” – Federalistes d’Esquerres\nEntrevista a Timothy Garton Ash : “Un referèndum pot deixar un país més dividit del que ho estava abans”\nEntrevista de Cristian Segura a Timothy Garton Ash (El País, 13 de juliol de 2017)\nEls referèndums han passat a formar part de la realitat política del Regne Unit. Un cop acceptat això, la qüestió són les condicions: Hauríem de tenir un percentatge de validació més elevat per al resultat guanyador? El 60%? Si has d’assumir un canvi molt gran, ja sigui abandonar la UE o la independència de Catalunya, necessites un consens nacional molt gran. Una majoria del 52% davant del 48% no és suficient. L’efecte d’un referèndum pot ser que no solucioni res i que deixi un país més dividit del que ho estava abans. Penso això des de Catalunya. I si el referèndum els deixa més dividits que abans?\nEl que hem descobert amb el Brexit, amb simplicitats de l’estil Trump, fins i tot mentides, és que et lleves un dia i descobreixes que ha guanyat el Brexit amb un 52% dels vots, però no es posen d’acord sobre què és el Brexit o què vol dir\nLLEGIR L’ENTREVISTA AL DIARI EL PAÍS\nPreviousPrevious post:Federalisme i lluita obrera. Acte de Federalistes de CCOO amb Joan BotellaNextNext post:Manifest de membres de Catalunya en Comú que no aniran a votar l’1-O (e-noticies, El Periodico i La Vanguardia)


El grup vitivinícola Castell d’Or es trasllada a Vila-rodona | Notícies | Indicador d'Economia\nL’empresa, que ja tenia al municipi de l’Alt Camp la principal planta productora, ara hi estableix la seva seu administrativa\nL'empresa Castell d'Or acaba d'instal·lar-se a la província de Tarragona. L'empresa formada per 13 cellers cooperatius ha traslladat la seva seu des de Vilafranca del Penedès (Barcelona), on s'havia ubicat des de la seva creació el 2006, a Vila-rodona (Tarragona), al costat de la principal planta productora del grup. El nou edifici té 9.500 m² i compta amb dues plantes subterrànies amb una capacitat per a 10,5 milions d'ampolles i 1.053 palets, així com un magatzem logístic de 1.840 m2. La inversió que s'ha realitzat en les noves instal·lacions va ser de 5,5 M€. Una ferma aposta que arriba en mig d'una complexa situació pel sector vinícola.\nA l'espera de poder realitzar una inauguració, el Grup té la determinació de poder aportar el seu valor al territori. L'actual gerent del grup, Jordi Amell, explica que "esperem aportar un impacte positiu al municipi de Vila-rodona i de retruc, a tota la província de Tarragona, consolidant-nos com l'empresa de referència en el sector vitivinícola i aportant valor al territori. De fet, el darrer any i mig, i malgrat la situació que ens toca viure, hem pogut incorporar una vintena de persones a l'equip", explica Amell.\nCastell d'Or és una empresa poc coneguda al territori perquè l'exportació a països estrangers ha estat, des de la seva creació, el gruix de la seva producció. El grup actualment està present a 38 països de tot Europa, Àsia i Amèrica i té una forta capacitat d'exportació als Estats Units, el Canadà, el Japó, el Brasil, Mèxic i Rússia. Aquesta diversificació ha ajudat a sostenir el descens de vendes donat que "molts països on venem no han patit tan greument la situació com la que estem vivint aquí", explica Amell.\nCastell d'Or exporta actualment el 90% de la seva producció. Aquesta estratègia els ha portat ha situar-se entre els cinc productors més importants de cava de l'Estat espanyol amb un volum al voltant dels 7,8 M d'ampolles comercialitzades en 2019. Jordi Amell, explica que amb el trasllat de les oficines "volem incrementar l'eficiència de Castell d'Or, estant al costat de la principal planta productora podrem unificar processos, crear sinergies i potenciar la comunicació del grup".\nFormada per 13 cellers cooperatius, amb el trasllat busquen millorar l'eficiència dels processos interns\nEntre els objectius estratègics del grup està la de consolidar el creixement exponencial que han tingut fins ara i recuperar-se de les pèrdues que hi ha hagut degut a la pandèmia de la Covid-19. A més d'aquest canvi, Castell d'Or vol entrar al mercat nacional a través del Canal Horeca i oferint els seus productes en diferents superfícies comercials. Amell considera que "tenim un producte d'una qualitat acreditada, aquest mes de setembre hem estat reconeguts amb vuit medalles al Concurs Mundial de Brussel·les destacant en les propostes vitivinícoles del cava i volem que no només ens coneguin en mercats internacionals, a casa nostra també volem ser-hi presents i competitius".\nCastell d'Or està format per 13 cellers cooperatius distribuïts per la província de Tarragona i Barcelona. El cooperativisme és un dels valors principals del grup juntament amb la idea de fer valdre la feina dels agricultors. "L'agricultura és un bé a protegir i una professió de futur que pot evolucionar i adaptar-se a l'època que vivim sense renunciar als seus orígens", descriu. Castell d'Or té com a objectiu revalorar la feina que fan els agricultors i ajuda a implementar les millores tecnològiques".\n"Som un motor d'ocupació en un entorn rural"\nEntrevista a Adrià Rabadà, president de Castell d'Or\nQuè suposa el trasllat de Castell d'Or a Vila-rodona?\nÉs un moment molt esperat i important, ens permetrà sumar esforços i sinergies amb la principal planta productora del grup, Vila-rodona. Podrem unificar processos de producció i millorar alguns aspectes organitzatius, també millorar molts aspectes productius i econòmics. El nou edifici d'oficines també ens aportarà una imatge, capacitat de treball i d'atendre als clients totalment diferents i s'ajusta a l'empresa amb que ens hem convertit. També esperem aportar valor al territori, la majoria de gent que hi treballa és gent del poble. Hem pogut incorporar una vintena de persones en els darrers mesos, el que ens converteix en motor d'ocupació en un entorn rural. N'estem orgullosos.\nRecentment s'ha acabat la verema. Quina valoració en fa?\nCada verema és diferent, però tan especial com aquesta no l'havíem viscut. La Covid-19 ha afectat als cellers i al treball a la vinya. Als cellers hem hagut d'establir protocols i modificar una mica la nostra manera de treballar. També ha afectat les vendes com a sector. Per altra banda, a les vinyes, el fong del míldiu que ha atacat les plantes, ha generat un cicle de cultiu molt complicat per tirar-lo endavant. Ho hem lluitat tant com hem pogut. Gràcies a la professionalització, la mecanització i modernització de la verema ho hem pogut lluitar al màxim. Especialment ho han patit els agricultors, sobretot els que fan producció ecològica, un 35% dels nostres associats. Aquests fets han donat com a resultat, una verema més disminuïda. Tot i així, la qualitat del producte ha estat molt bona.\nQuins objectius estratègics es planteja Castell d'Or per l'any 2021?\nConsolidar el creixement exponencial que tenim, obrir nou mercat nacional i també impulsar la planta de Vila-rodona amb les noves instal·lacions, però també amb nous reptes per a les plantes de l'Espluga i la de l´Arboç. També renovar la imatge de Castell d'Or i posar-la en coneixement de restauradors i altres canals. Com a estratègia continuarà sent la qualitat, la proximitat i la nostra vessant social. Som una empresa que porta directament el fruit de les vinyes dels seus socis i a la taula dels consumidors, després d´uns acurats processos d´elaboració tant al celler com a la cava. Tenim la capacitat de seleccionar el millor producte. Dels 60 milions de quilograms de raïm que recollim, Castell d'Or escull els millors mostos i vins per a l´elaboració dels seus vins i caves, i els nostres clients sempre ho han destacat. Fem una aposta indiscutible per la qualitat.


Actuació musical “On són les dones músiques?” — Ajuntament de Puigverd de Lleida\nActuació musical “On són les dones músiques?”\nActuació musical “On són les dones músiques?” A càrrec del grup Walkin’Roots - Acústic duo https://www.puigverdlleida.cat/actualitat/agenda/actuacio-musical-201con-son-les-dones-musiques-201d-1 https://www.puigverdlleida.cat/actualitat/agenda/actuacio-musical-201con-son-les-dones-musiques-201d-1/@@download/image/element_28_cat.jpg\nA càrrec del grup Walkin’Roots - Acústic duo\n1. Informació de l'actuació i el grup\nWalkin' Roots és un projecte íntim i proper amb molta força escènica i musical.\nVam començar en format duo, però des de fa uns mesos hem incorporat un tercer membre al grup, fet que ens ha permés redissenyar el format i ser capaços de proporcionar més riquesa musical a través de la varietat de sons.\nL'espectacle "On són les dones músiques?" està format per cançons composades/interpretades únicament per dones. Aquestes cançons tenen lletres amb contingut no sexista i ens parlen des de la perspectiva de la dona empoderada. Amb aquest espectacle volem visibilitzar la figura de la dona en el món de la música; un entorn on, com en molts altres, sovint se l'ha obviat i no se li ha atribuït el mèrit corresponent a la seva aportació.\n2. Podeu treure les entrades (gratuïtes) a:\nLes entrades són limitades a 70 localitats i caldrà reservar-les a través del següent enllaç.\nLa Placeta / Plaça Catalunya\nQuè música cultura\nQuan 10/09/2020 de 20:00 a 22:00\nOn La Placeta / Plaça Catalunya


En el núvol: Guants que Transmeten la Llengua de Signes a un Smartphone\nGuants que Transmeten la Llengua de Signes a un Smartphone\nen el Bloc Bloctecnia - Tecnologia i Societat, he trobat aquest article interessant:\nQuatre estudiants ucraïnesos han creat uns guants que permeten a les persones sordes comunicar-se amb aquells que no utilitzen ni entenen el llenguatge de signes.\nGuants que estan equipats amb sensors que reconèixen la llengua de signes i tradueixen a text en un telèfon intel·ligent i el text el converteix a veu. Aquest és un dels millors invents de l'any 2012, segons la revista Time Tech dels 27 seleccionats. Els guants tindran un preu de 75$.\nFont: Time Tech\nPublicat per Xavier Bargalló a 18:47\nen el Bloc Bloctecnia - Tecnologia i Societat, he trobat aquest article interessant : Quatre estudiants ucraïnesos han creat uns guan...\nLes 80 millors aplicacions d'educació per a IOS\n14 idees per a ajudar a resoldre conflictes a l'au...\nLine, la competència de WhatsApp i l’amenaça de le...\nQui i com crear una pàgina al Facebook ?\nPrimer número de la revista digital: "Aprender par...\nCirrus Editor, editor online per a arxius de Dropb...\nTeacherkit - llibreta de notes per a docents\nGuants que Transmeten la Llengua de Signes a un Sm...\nUna Tauleta Android per 30 Euros es a punt de sort...\nCrear vídeos y animacions amb Go! Animate


L'Ajuntament de Badalona denuncia agressions a quatre guàrdies urbans en un pis on es plantava marihuana La República\nL’Ajuntament de Badalona denuncia agressions a quatre guàrdies urbans en un pis on es plantava marihuana\nACN Badalona.-Quatre agents de la Guàrdia Urbana han estat “brutalment agredits” aquest dimecres a la tarda quan han descobert un pis amb la llum punxada on hi havia una plantació […]\nACN Badalona.-Quatre agents de la Guàrdia Urbana han estat “brutalment agredits” aquest dimecres a la tarda quan han descobert un pis amb la llum punxada on hi havia una plantació de marihuana, segons l’Ajuntament de Badalona. Els fets han tingut lloc al carrer d’Alfons XII del barri de Sant Roc, zona on es produeixen talls de subministrament elèctric per consums excessius atribuïts a escomeses irregulars. Segons indica el consistori badaloní, els quatre agents han estat “rodejats i agredits per una torba de persones amb pals i navalles”. Tot i que reforços de la Guàrdia Urbana han arribat a l’indret “de forma immediata”, els agents agredits han hagut de ser traslladats a l’Hospital Municipal amb ferides de diversa consideració, afegeix l’Ajuntament.\nFonts del sindicat policial Fepol han explicat a l’ACN que tot plegat ha començat després que al pis s’hagi originat un petit incendi. Quan hi han anat Bombers i tècnics de la companyia elèctrica han observat la plantació a l’interior per la qual cosa han avisat la Guàrdia Urbana.Els agents hi han anat i al seu torn han avisat els Mossos, mentre custodiaven el pis. En aquest transcurs els guàrdies han observat com diverses persones, sembla que podrien ser familiars dels responsables de la plantació, s’enduien plantes de marihuana per les finestres i cap a pisos annexos. Els guàrdies els han intentat aturar, moment en què s’han adreçat a l’indret més veïns, alguns armats amb alguna arma blanca i pals. En total, una vintena de persones que han agredit els agents. Els policies han sofert ferides de caràcter lleu, segons indica Fepol.Davant d’aquesta situació, un dels guàrdies ferits ha tret l’arma de foc reglamentària i ha fet un tret a l’aire, que ha servit per dispersar els agressors. No s’ha pogut detenir ningú, per bé que, segons indiquen les mateixes fonts, hi ha diversos identificats perquè són persones conegudes de la zona.